HAK MILIK PERSENDIRIAN
KAWASAN LARANGAN DILARANG MASUK
Versi rasminya
yang disebarkan berulang kali ke serata negara
melalui segala kaedah penyampaian yang dimiliki oleh kerajaan,
akhirnya dipercayai ramai.
Tiada kematian berlaku.
Para sejarawan pula mengabdikan segala pembohongan tersebut
dalam semua buku teks sekolah.
José Arcadio Segundo tidak tahu di mana dia terjun,
tapi dia tahu dengan berjalan ke arah berlawanan ikut landasan,
dia akan tiba di Macondo.
Lepaskan aku! Aku tak tahu apa-apa! Lepaskan! Keluarga aku tak terlibat!
Meniarap!
Lepaskan aku!
Kami nak nama! Kami tahu ada ramai lagi.
Siapa lagi terlibat dalam mogok? Cakap! Siapa lagi ahli kesatuan?
Cakap cepat, celaka!
Berhenti! Jangan bergerak!
Ada seorang masih hidup.
Komander!
Jangan biar dia lari! Tembak dia!
Tolong! Mereka nak bunuh aku!
Tolong!
Cari dia cepat!
- Buka pintu! - Mari.
Buka pintu ini!
Buka pintu sekarang!
Aku José Arcadio Segundo Buendía.
Untuk memastikan yang dirinya masih hidup,
dia menyebut nama penuhnya,
huruf demi huruf.
Apa dah berlaku?
Ada 3,000 orang.
Kami di stesen kereta api.
Mereka tembak kami. Mereka campak mayat ke laut.
Lelaki, wanita, kanak-kanak. Ada 3,000 semuanya.
Tiada kematian berlaku, José Arcadio.
Sejak zaman pak cik kamu, kolonel, tiada apa-apa berlaku di Macondo.
ONE HUNDRED YEARS OF SOLITUDE
Hei! Kamu nak ke mana?
Saya nak ke United untuk jumpa kembar saya.
Syarikat pisang itu tutup.
Saya tahu. Cumanya, ada hal keluarga.
Kamu pekak?
Selagi hujan tak berhenti, tiada orang di sana.
Baliklah.
Beritahu saya jika ada nampak anak saya.
- Salam sejahtera, kapten. - Salam, kapten.
- Senyap! Bertenang! - Saya cakap benda betul.
- Tenang! - Salam, kapten.
Satu per satu!
Mereka tanya tentang ahli keluarga yang tak balik malam tadi.
- Tiada maklumat pun. - Dah lima hari.
- Itu nama anak saya. - Apa halnya ini?
- Abang saya pun di syarikat itu. - Satu per satu.
- Kapten. - Ya, puan.
Ini tak normal. Suami saya takkan pergi begitu lama.
Apa lagi saya boleh kata, puan?
Ini bukan kali pertama atau terakhir
seorang lelaki lari ikut perempuan lain.
- Hormat sikit dia! - Jangan cakap begitu dengan dia.
Beritahu sajalah apa berlaku.
Ada kejadian tembak semalam. Terus anak saya hilang khabar berita.
Kejadian tembak?
Ya, pada waktu tengah hari.
- Ya, di stesen. - Mesti kamu mimpi.
Tiada apa-apa berlaku di Macondo, dan takkan berlaku apa-apa.
Ini pekan bahagia.
Ada apa-apa encik perlukan?
Tiada apa-apa di sini. Semua orang, tolong balik.
Kenapa mereka tak nak cakap benar?
Pergi balik!
Anakku.
Kembar saya ada?
Mak tak jumpa dia sejak dia pergi.
Hal di syarikat pisang dah selesai. Mungkin dia akan balik nanti.
Ada apa-apa berlaku?
Tiada.
Saya datang kerana saya ingat dia di sini. Saya dengar di radio, semuanya dah reda.
Beritahu saya jika ada berita.
Itu Amaranta Úrsula?
Tanpa menghiraukan keresahan penduduk,
Fernanda menyempurnakan langkah terakhirnya
untuk memadamkan sebarang jejak yang ditinggalkan oleh Meme.
Ke hadapan anakku,
mak berasa bangga kamu bakal memperoleh pentahbisan rendah.
Kakak kamu Renata yang suci, mulia, dan penyayang,
telah kembali ke sisi Tuhan kerana muntah hitam.
Dia meninggal dunia dalam dakapan mak,
dan rohnya yang suci diangkat darjatnya oleh Tuhan.
Kami menangisi pemergiannya siang dan malam.
Kakak kamu seorang yang suci. Doakan rohnya tenang.
Amaranta Úrsula dah makan.
Mana kau tahu, Fernanda?
Sepanjang pagi kau tak keluar.
- Aku yang suap dia makan. - Itu pun kali pertama kau buat.
Fernanda, sudahlah.
Manfaatkan kehadiran Aureliano dan biar dia jaga anak kamu.
Berikan ini kepada posmen.
Ingatkan cicit awak ini yang dia ada anak di Rom.
Anaknya perlu duit.
Memang kamu patut luangkan lebih masa dengan anak kamu ini.
Pulanglah, nak.
Bukan Amaranta Úrsula saja yang perlukan kamu berdekatan.
Semasa perintah berkurung itu,
para askar memecahkan pintu dengan hulu senapang…
Jalan, ahli kesatuan sampah!
- Jangan! - Aku tak terlibat.
…mengheret orang disyaki daripada katil mereka,
lalu membawa mereka pergi tak kembali.
Matilah kau, anjing!
Diam! Senyap!
Ya Tuhan. Apa dah jadi, nak?
Jangan buka pintu. Mereka nak bunuh saya.
- Bunuh saya. - Apa?
José Arcadio!
Apa dah berlaku?
Mereka humban mayat ke laut.
Ada lebih 200 gerabak.
Lelaki, wanita, kanak-kanak,
semuanya dibunuh.
Mereka nak bunuh aku.
Jangan biar mereka masuk. Mereka nak bunuh aku.
- Mereka nak bunuh aku? - Apa dah berlaku?
- Masuk bilik dan kunci dengan mangga. - Buka cepat! Ini tentera!
Buka cepat!
Selamat malam. Ada apa?
Masuk.
Periksa seluruh rumah cepat.
- Sana. - Baik.
- Seorang lagi sana. Cepat. - Baik.
Periksa setiap pelosok! Cepat!
Tuan cari apa?
- Apa halnya ini? - Mama Úrsula, jangan keluar bilik.
- Periksa tingkat atas! Cepat! - Periksa di atas.
Jika tuan beritahu apa tuan cari, saya boleh tolong.
- Kamu tahu apa yang kami cari? - Tidak, tuan.
Kembar kamu.
Lebih tiga minggu kami tak dengar khabarnya.
Dia tiada di sini.
Tapi tuan boleh terus mencari.
Itu bilik stor dan bangsal.
Kalau nak periksa, silakan.
Ada apa di situ?
Dah berkurun tiada orang.
Buka.
- Saya kena cari kuncinya. - Tunggu apa lagi?
Askar itu memandang tepat ke ruang
yang di mata Aureliano Segundo dan Santa Sofía
masih kelihatan José Arcadio Segundo.
José Arcadio juga sedar
askar itu memandang tanpa menyedarinya.
Betullah kata kamu. Sudah berkurun tiada orang.
Mungkin ular saja yang ada.
Di dalam ini ada apa?
Bengkel.
Buka.
Boleh aku ambil ini?
Kolonel Aureliano Buendía antara anggota terbaik kami.
Ambillah.
Mari pergi!
- Dia tiada di sini. Mari! - Baik, kapten.
- Mari! - Baik.
- Mari kita pergi! - Cepat, semua!
Mari kita pergi! Cepat!
Hujan masih turun selepas berbulan-bulan.
Tentera telah pun beredar,
dan peristiwa yang bakal memberikan pukulan maut kepada Macondo
mula menjelma.
Mari pergi cepat. Ada kereta api nak berangkat.
- Ke mana? - Tak kisahlah. Kita kena pergi dari sini.
Masuk.
Kenapa kamu tak balas surat kami?
Surat apa?
Posmen dah lama tak datang.
Biara bukan tempat sesuai untuk budak lelaki.
Tak pernah sekali pun Renata menyusukannya.
Renata tak ada anak.
Apa dah jadi dengan budak itu, Fernanda?
Dia sangat ceria waktu belajar dengan kami dulu.
Apa awak nak? Sedekah? Saya tiada masa untuk semua ini.
Saya nak kamu ambil dia.
Saya boleh terangkan kepada suami kamu.
Tak perlu.
Saya akan kata saya jumpa bakul di sungai.
Kalau mereka percaya kitab suci, mereka pasti percaya saya.
Di bilik Melquíades,
diselubungi cahaya luar biasa…
bunyi hujan bercucuran,
dan perasaan yang dirinya halimunan,
José Arcadio Segundo menemui ketenangan
yang tak pernah sedetik pun dirasainya selama ini.
Kembarku.
Ada 3,000 orang, Aureliano.
Aku kini pasti ada lebih 3,000 orang di stesen kereta api itu.
Bernardino ada di sana. Aku bersama Bernardino.
Satu-satunya ketakutan yang kekal
sejak subuh ketika dia menyaksikan hukuman mati Moncada
ialah ditanam hidup-hidup.
Janji sekali lagi.
Mak takkan tanam saya hidup-hidup.
Terima kasih, mak.
Gavilán juga ada di sana bersama Bernardino.
Kami semua ada di sana.
Lelaki, wanita, dan kanak-kanak.
Mereka tembak kami semua.
Mereka tembak kami dari atas.
Ramai orang jatuh di atas aku.
Aku tak mereka-reka cerita.
Aku ada di sana.
Bernardino ada di sana.
Mereka humban mayat kami ke laut.
Aureliano.
Kembar kamu bukan yang pertama jadi gila.
Itulah takdir keluarga Buendía.
Itu salah aku.
Serta moyang lelaki kamu.
Tolong beri ini kepada posmen.
José Arcadio perlukan duit.
Posmen dah setahun tak datang, Fernanda.
Mereka kata kereta api tergelincir kerana hujan.
Kamu dah lupa?
Mestilah saya ingat.
Pergilah cakap dengan dia, nak.
Dah tiba masanya kamu selesaikan masalah kamu.
Kau tak apa-apa?
Macam mana nak elok kalau hidup begini?
Aku dibesarkan untuk jadi ratu.
Ratu apa?
Kau bukan ratu, dan kau takkan jadi ratu.
Kenapa kau asyik tulis surat
padahal kau tahu dah lebih setahun posmen tak datang.
Ingat waktu aku ke rumah kau?
Kamu semua makan sampah!
Ayah kau lelaki tak guna!
Ayah aku lelaki baik!
Tak macam kau, kaki maksiat penyembah berhala pemalas.
Aku membanting tulang macam nak mati untuk rumah ini.
Dari subuh sampai malam, ada saja kerja aku kena buat!
Sampai mata aku tak larat nak buka. Tapi tiada sesiapa ucap,
"Selamat pagi, Fernanda." "Kamu tidur lena tak, Fernanda?"
Mestilah.
Macam mana keluarga kau nak ucap kalau mereka anggap aku sampah?
Macam kain buruk. Macam boneka hodoh pada dinding.
Mereka gelar aku alim-alim kucing, munafik, ular!
Amaranta yang dah meninggal itu pun pernah cakap depan aku
yang aku tak tahu beza antara dubur dan kubur.
Demi Tuhan!
Aku terima segalanya dengan reda
demi hasrat Bapa Suci,
walaupun mereka kata sial keluarga ini kerana perempuan kota tak tahu bersyukur.
Siapa lagi mereka maksudkan kalau bukan aku?
Aku!
Anak angkat Duke Alba.
Manusia tunggal di pekan gampang ini
yang tak kagum tengok set kutleri 16 batang.
Wanita keturunan baik yang boleh guna 11 nama keluarga bangsawan Sepanyol.
Sebelas!
Orang tunggal di kawasan pantai ini yang buang air besar di dalam bejana emas,
hinggakan Kolonel Aureliano Buendía, si Freemason busuk hati itu perli aku
kononnya aku berak bunga bakung Peru!
Kenapa kau diam?
Pengecut.
Satu-satunya kesilapan aku dalam hidup
ialah membawa kau tinggal di sini.
Baliklah kepada betina kau itu! Berambus!
Selama lebih lima tahun…
langit seperti jatuh menyembah bumi.
Persekitaran terasa begitu lembap
hinggakan ikan boleh berenang masuk pintu dan keluar tingkap
setelah selesai melihat-lihat bilik.
Mari. Biar saya tengok.
Kalau terus begini, kita akan jadi makanan haiwan.
Tapi tengoklah nanti.
Pada hari hujan berhenti,
aku tidak akan bernyawa lagi.
Menyorok cepat.
Kenapa pintu terbuka, anak haram?
Kamu buat apa tadi?
Sebelum tidur, kamu nak dengar cerita ayah tak?
Cerita ayah hari ini menarik.
Kamu pasti?
Baiklah.
Tiada cerita hari ini.
Mari kita tidur.
Baiklah. Jumpa lagi esok.
Ayah sayang kamu.
Ayah.
Siapa anak haram?
Anak haram?
Helo.
Siapa nama kamu?
Macam mana kamu masuk?
Jangan risau. Kamu selamat.
Aku cuma menjaga dia.
Renata hantar melalui seorang biarawati.
Dia cucu kau.
Aku tak nak kusutkan fikiran kau.
Tiada sesiapa perlu tahu si bedebah itu rogol anak kita.
Jika kau beri dia nama keluarga kau, tiada sesiapa akan bertanya.
Kau memang perempuan gila.
Kau dilarang dekat dengan anak cucu aku.
Faham?
Bagi Fernanda, itu satu kelegaan.
Dia sudah lama sedar betapa besar keangkuhannya,
tapi dia tak tahu cara membetulkannya,
kerana semakin dia memikirkan penyelesaiannya,
semakin tidak masuk akal semuanya.
Naluri Úrsula terus dapat mengecam tulang pipi yang tinggi,
pandangan penuh takjub, dan aura kesepian orang bernama Aureliano.
Aureliano.
Baik atau buruk,
kamu juga bernama Aureliano.
Tahun demi tahun berlalu, dan hujan masih belum berhenti.
Cepatlah!
Bagi saya!
- Bagilah cepat! - Marilah.
Selama bertahun-tahun,
lanun Francis Drake belayar di lautan.
Setelah sekian lama…
mereka kata seseorang telah menemui geliung lanun itu
terdampar sebuah di paya di hujung dunia.
Di dalam geliung itu,
ada harta karun yang kemudiannya disembunyikan di rumah ini,
dan hingga kini,
Mama Úrsula merahsiakan tempat harta karun itu disimpan.
Kamu tahu siapa yang menemui geliung itu?
Buyut kamu, José Arcadio Buendía,
dalam salah satu penjelajahan awalnya selepas mengasaskan Macondo.
- Nak tahu apa lagi yang dia jumpa? - Apa?
Baju perisai lengkap milik Francis Drake,
menggunakan magnet besar yang dijual oleh kawannya, Melquíades.
Boleh bawa kami ke sana nanti?
Mestilah. Kita akan ke sana sebaik saja hujan berhenti.
Macondo sama macam Brusselskah, ayah?
Macondo lebih cantik.
Di dataran utama,
ada pokok gergasi yang lebih besar daripada bangunan.
Bangunan?
Pestanya berlangsung sampai subuh selama beberapa hari.
Kamu berdua akan faham nanti.
Tangkap dia cepat! Tangkap si kanibal itu!
Mari kita tangkap si kanibal itu!
Kanibal.
Ada 3,000 orang.
Penakut.
Aku tak takutlah.
Ada lelaki, wanita, dan kanak-kanak.
Penakut.
Kalaulah buyut boleh nampak betapa cantiknya buyut.
Betul tak, Aureliano?
Ya, cantik sangat.
Anak-anak.
Aku perlu beritahu sesuatu.
Ahli keluarga Buendía tak boleh berkahwin sesama sendiri.
Dah lama aku perhatikan kamu.
Aku cakap betul.
Amaranta,
Aureliano,
dengar cakap aku.
Kamu tak boleh mengahwini satu sama lain
kerana nanti anak kamu akan lahir
dengan ekor babi.
Kamu berdua buat apa?
Jangan kacau Mama Úrsula.
- Pergi. - Lari!
Keluar!
Saya akan kalahkan awak, kanibal!
Amaranta Úrsula, Aureliano, mari makan!
Apalah mereka dah buat, Mama Úrsula.
Aku cantik tak?
Sentiasa cantik.
Dari dulu lagi moyang cantik.
Sentiasa.
Dengan itu,
pada pukul 2 tengah hari, dunia diterangi oleh matahari lesu,
kemerahan dan memedihkan mata seperti debu bata,
dan hampir sedingin air.
Selama 10 tahun, hujan tak lagi turun.
Kau hampir tak bangun, sayang.
Aku bermimpi pelik.
Hujan tak berhenti turun.
Mama Úrsula.
Aureliano.
Letak benda itu. Tolong aku tarik ternakan.
Maafkan aku.
Aureliano Segundo hanya mampu melihat
ketika banjir tersebut tanpa belas kasihan
memusnahkan kekayaan yang dahulunya dianggap paling besar di Macondo,
meninggalkan hanya bau busuk.
Tidurlah.
Masa untuk benda sebegitu dah berlalu.
Berapa orang Turki akan bayar untuk ini?
Apa?
Tiada orang guna benda ini. Buat apa nak simpan?
Amaranta Úrsula kena pergi, dan aku dah pokai kerana hujan.
Pergi ke mana, Aureliano?
Aku jumpa sekolah perempuan di Brussels.
Bila dia nak pergi?
Apabila aku ada duit.
Aureliano boleh ikut tak?
Tak boleh, sayang.
Itu sekolah budak perempuan.
Tapi kami akan tunggu kamu utus surat
mengenai perkara hebat yang kamu buat di sana.
Kalau kamu baik, kami akan lawat kamu sambil bercuti.
Budak.
Mari sini.
Aku nak tunjukkan sesuatu.
Apa itu?
Entahlah.
Tiada sesiapa tahu bahasanya.
Mungkin kamu boleh tafsirkan
sementara menunggu kepulangan Amaranta Úrsula.
Setakat ini,
aku dah kenal pasti 30 huruf yang berulang.
Aksara. Aksara, bukan huruf.
Ini aksara. Aksara.
Itu sebab atuk berkurung di sini?
Itu sebab aku berkurung di sini.
Aku juga berkurung kerana memikirkan sesuatu yang aku tak boleh lupakan.
Apa yang atuk tak boleh lupa?
Tentera negara
membunuh 3,000 pekerja yang dikepung di stesen kereta api.
Itu bukan rekaan. Itu benar-benar berlaku.
Kenapa mereka buat begitu?
Banyak aku nak cerita kepada kamu.
Banyak sangat.
Aureliano Segundo terjaga pada tengah malam
rasa seperti dicekik dari dalam oleh sepit ketam.
Kau tak apa-apa?
Saya beli mahal dulu,
tapi jika takdir Tuhan menyebelahi puan,
puan boleh menang klavikod cantik dari Eropah dengan hanya beberapa peso.
Disebabkan takut mati sebelum sempat menghantar Amaranta Úrsula ke Brussels,
Aureliano Segundo bekerja keras buat pertama kalinya.
Apa yang sentiasa di depan kita, tapi kita takkan nampak?
Masa depan.
Belilah nombor ini.
Ini takdir Tuhan yang hanya datang setiap 100 tahun.
Nak berapa? Dua?
Baiklah. Tuan? Tiga.
Malah, pada tengah malam,
dia memujuk wanita yang menangis di sisi gramofon,
dengan ceramah tentang tuah.
Awak nampak macam suka barang baik.
Kamu masih marah atuk?
Macam mana kita nak tinggal bersama?
Atuk dah janji takkan tinggalkan kamu.
Petra nak beli katil untuk letak di rumah kami.
Kalau kamu nak, kita boleh ke sana esok.
Bagaimana, nak? Jawablah. Mahu atau tak?
Mahu.
Mahu?
Apa ini? Kena.
Kemas barang kamu. Esok atuk datang jemput.
Saya akan rindu nenek sangat-sangat.
Terima kasih.
Amaranta Úrsula dan Aureliano kecil
akan mengingati zaman kanak-kanak mereka yang bahagia.
Sudahlah. Mari pergi.
Aureliano. Sudah.
Aureliano.
Sudah. Mari pergi.
Mari. Sudahlah.
Dia akan pulang.
Kau dah nak mati.
Aku kena tunaikan janji aku.
Jangan risau. Aku akan jaga cucu kau.
Kau tak hutang apa-apa dengan aku.
Pergilah dengan tenang, Aureliano.
Kau dengar tak?
Pergilah dengan tenang.
Masuk.
Atuk tak tidur?
Kamu nak ucap selamat tinggal kepada orang gila rumah ini?
Janji dengan aku kamu takkan lupa apa aku beritahu.
Tolong!
Demi Tuhan! Tolong!
Buat sesuatu.
Buatlah sesuatu!
Pada 9 Ogos, mereka mati serentak,
menjadi seiras semula ketika kematian…
sepertimana ketika mereka remaja.
Dengan penuh kesedihan, si ibu mengotakan janjinya.
Jangan takut mati, Aureliano.
Penderitaan hanya wujud ketika hidup.
Tiada lagi khabar tentang Santa Sofía de la Piedad.
Dia menyemai benih-benih kesucian Remedios Si Jelita dalam keluarga itu.
Dia mengabdikan hidupnya untuk membesarkan anak-anak kecil
yang tidak ingat pun mereka anak dan cucunya.
Dia menjaga Aureliano Babilonia seperti darah dagingnya sendiri…
Maafkan aku.
…tanpa mengetahui yang dia moyangnya.
Carilah jalan kamu.
Tiada orang akan tahu kamu wujud.
Anak haram.
Terjemahan sari kata oleh Syahmi Sapperi